A csallóközi maffiaper második napján Csonti mindenről kitálalt | Új Szó | A szlovákiai magyar napilap és hírportál
2018. május 16. 18:46
A Sátor-banda pere Nagy „Csonti” Zsolt kihallgatásával folytatódott ma a besztercebányai börtön tárgyalótermében. A bandavezér Sátor Lajos egykori jobbkeze nem volt szófukar.
Csonti még kedden bűnösnek vallotta magát négy gyilkosság elkövetésében, ma pedig részletesen beszámolt a Sátor-banda működéséről. Nagyrészt magyarul beszélt a bíróság előtt, tolmács által, ám volt, amit szlovákul mondott.
Csonti szerint Sátor Lajos megfellebbezhetetlen feje volt a csallóközi bűnbandának, senki nem mert neki ellentmondani. Nem emlékezett rá, hogy bárki megtagadta volna a parancsát, mindenki féltette tőle az életét. A banda további nagy tekintélyű tagjai az azóta meggyilkolt Reisz András és a most szintén vádlott K. Krisztián voltak.
2018. május 15. 12:24
Kezdődik a nagy maffiaper: bíróság előtt a brutális Sátor-banda
Csonti beismerte, hogy Sátor Lajos sofőrje, őrző-védője is volt, s ő továbbította a banda tagjainak a főnök utasításait. Vallomásában felsorolt mindenkit, aki együtt dolgozott a bűnszervezettel. „A közös kassza 2004 és 2007 között működött – vallotta Csonti. – Nem emlékszem pontosan, mikortól volt nálam. Nekem Sátor adta a kezembe a pénzt a gazdasági bűncselekményekből, ő osztotta tovább a pénzt a többi tagnak. Tíz vagy húsz százalék ment a közös kasszába, hogy ha valami probléma lenne, jusson a rendőröknek és az ügyvédeknek.”
Csonti részletesen beszámolt arról is, hogyan működött együtt a banda egy magas beosztású rendőrrel, Boris D.-vel is, aki betegség miatt nem jelent meg a tárgyaláson. Boris D. Csonti szerint információkkal látta el Sátor Lajost például arról is, mikor készülnek hozzá házkutatásra. A rendőr ezért rendes havi apanázst kapott a bandától.
2018. május 15. 17:38
"Csonti" bűnösnek vallotta magát a csallóköziek maffiaperében
Csonti azt is elmesélte, szemtanúja volt a banda egyik legbrutálisabb bűntettének, Reisz András meggyilkolásának, akit 2006-ban lőttek le, majd testét feldarabolták, egyes darabjait ledarálták, majd egy folyóba dobták. (TASR)
csallóközi maffiaper
2018. június 13. 13:35
Jogerősen életfogytiglant kapott Róbert „Kýbel” Lališ, a Sýkora-klán főnöke
2018. június 13. 07:02
2018. október 22. 17:33
2018. október 22. 15:25
12 órája Kočner a gyilkosság előtt figyeltette Kuciakot és más újságírókat
13 órája Macron a nyilvánossággal is beszél Pozsonyban
15 órája A Duna Alap 12 projektet támogat 63 500 euróval
15 órája A Híd visszavonta a nemzetiségi színházakat érintő javaslatát
16 órája 50 alkalmazott alatt önkéntes lenne az üdülési csekk biztosítása